b"\n_START_ARTICLE_\nMuskettikoirien paluu\n_START_SECTION_\nJuoni\n_START_PARAGRAPH_\nMuskettikoirat D'Artagnan, Athos, Porthos ja Aramis kutsutaan taas Pariisiin. Kuningatar on huolissaan miehest\xc3\xa4\xc3\xa4n kuningas Ludvigista, sill\xc3\xa4 h\xc3\xa4n on alanut k\xc3\xa4ytt\xc3\xa4ytym\xc3\xa4\xc3\xa4n omituisesti: h\xc3\xa4n on muuttunut julmaksi, ja aikoo l\xc3\xa4hett\xc3\xa4\xc3\xa4 muskettikoirat sotimaan nelj\xc3\xa4ksi kuukaudeksi ja ottaa kardinaali Richelieun miehet henki vartijoiksensa. Lopulta selvi\xc3\xa4\xc3\xa4, ett\xc3\xa4 kuningas on itse asiassa oikean kuninkaan kaksoisveli, joka havittelee Ranskan valtaa itselleen. Muskettikoirat vapauttavat oikean kuninkaan, joka on vangittu ranskalaiseen vankilaan ja h\xc3\xa4nen p\xc3\xa4\xc3\xa4lleen on laitettu rautainen naamio, jotta kukaan ei tunnista h\xc3\xa4nt\xc3\xa4 kuninkaaksi._NEWLINE_Muskettikoirat tulevat Pariisiin ja kertovat, ett\xc3\xa4 oikea kuningas on ollut vangittuna ja h\xc3\xa4nen veljens\xc3\xa4 on ottanut vallan. Kuningas Ludvigin veli saa vihi\xc3\xa4 t\xc3\xa4st\xc3\xa4 ja pakenee linnasta. Kuningas Ludvig p\xc3\xa4\xc3\xa4see taas valtaistuimelleen, mutta h\xc3\xa4nen veljens\xc3\xa4 yritt\xc3\xa4\xc3\xa4 yh\xc3\xa4 ottaa vallan Ranskassa ja yritt\xc3\xa4\xc3\xa4 myrkytt\xc3\xa4\xc3\xa4 veljens\xc3\xa4. Tiet\xc3\xa4j\xc3\xa4 Eleksei saa kuitenkin kuninkaan parannettua.\n_START_SECTION_\nSarja Suomessa\n_START_PARAGRAPH_\nSarja esitettiin Suomessa Yle TV1-kanavalla vuonna 1994 suomen kielelle j\xc3\xa4lki\xc3\xa4\xc3\xa4nitettyn\xc3\xa4. D'Artagnanin suomenkielist\xc3\xa4 \xc3\xa4\xc3\xa4nt\xc3\xa4 esitt\xc3\xa4\xc3\xa4 n\xc3\xa4yttelij\xc3\xa4 Pekka Autiovuori.\n_START_SECTION_\nKolme muskettikoiraa \xe2\x80\x93 Yksi kaikkien ja kaikki yhden puolesta\n_START_PARAGRAPH_\nSarjan jaksoista on koostettu my\xc3\xb6s noin 75 minuuttia pitk\xc3\xa4 televisioelokuva. Suomenkielisest\xc3\xa4 j\xc3\xa4lki\xc3\xa4\xc3\xa4nityksest\xc3\xa4 vastasi Oy PVP Voice Ab."